РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 03

от заседание на Комисия „Професионална квалификация и информационни технологии”,
проведено на 24.01.2022 г.

Днес, 24.01.2022 г. /понеделник/ от 10:30 часа се проведе заседание на Kомисия „Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	    КАЛИНА ЧАПКЪНОВА

    БОЯН НОВАНСКИ
    ГЕРГАНА МУТАФОВА
    ДАНИЕЛА МАРЧЕВА-отсъства
    СВЕТЛАНА БОШНАКОВА
    СЕВДАЛИН МАВРОВ	
		
На заседанието присъстват експертните сътрудници на комисията: Тодор Събчев – директор на дирекция „ИТСС“, Анелия Чомакова – началник отдел „ИО“ в дирекция „ИТСС”, Георги Бошнаков – главен експерт в отдел „ИО“, дирекция „ИТСС“ и Венцислав Василев – главен експерт – информационни системи в отдел „ИО“, дирекция „ИТСС“.

1. ОТНОСНО: Доклад от Калина Чапкънова и Боян Новански – членове на ВСС с предложение за извършване на одит на информационната и комуникационна сигурност на Информационната система за електронен избор на членове на Висшия съдебен съвет от квотата на съдебната власт.

Комисия „Професионална квалификация и
информационни технологии”
Р Е Ш И :

1.1. Приема доклада от Калина Чапкънова и Боян Новански – членове на ВСС и допълнението към него.
1.2. Да се извърши одит на информационната и комуникационна сигурност на Информационната система за електронен избор на членове на Висшия съдебен съвет от квотата на съдебната власт.
1.3. Възлага на Тодор Събчев - директор на дирекция “ИТСС” да изготви техническо задание за стартиране на обществена поръчка с предмет „Одит на информационната и комуникационна сигурност на Информационната система за електронен избор на членове на Висшия съдебен съвет от квотата на съдебната власт и актуализация при евентуално открити уязвимости”.

2. ОТНОСНО: Писмо от следовател Георги Ставрев от следствения отдел в Софийска градска прокуратура във връзка с разследване по досъдебно производство.

Комисия „Професионална квалификация и
информационни технологии”
Р Е Ш И :

2.1. Одобрява и изпраща проект на отговор до следовател Георги Ставрев от следствения отдел в Софийска градска прокуратура.

ПРЕДСЕДАТЕЛ НА КОМИСИЯ
„ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:   /п/

КАЛИНА ЧАПКЪНОВА